A4-0322/98

Πρόταση απόφασης του Συμβουλίου που αφορά τη θέσπιση πολυετούς προγράμματος για την προώθηση της διεθνούς συνεργασίας στον τομέα της ενέργειας (SYNERGY) (COM(97)0550 - C4-0073/98 - 97/0369(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Άρθρο 3, παράγραφος 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

2α. Προκειμένου να τηρείται η γενική κατανομή των ετησίων και πολυετών πιστώσεων μεταξύ των διαφόρων επί μέρους προγραμμάτων που συνθέτουν το Πρόγραμμα-Πλαίσιο για την Ενέργεια, το πρόγραμμα SYNERGY χρηματοδοτείται ετησίως με το 18% περίπου των συνολικών πόρων που διατίθενται για το Πρόγραμμα-Πλαίσιο για την Ενέργεια.

(Τροπολογία 2)

Άρθρο 5, παράγραφος 2

>Αρχικό κείμενο>

2. Η χρηματοδότηση του προγράμματος SYNERGY χορηγείται μόνον αφού εξετασθούν οι τυχόν άλλες δυνατότητες χρηματοδότησης στο πλαίσιο άλλων προγραμμάτων.

>Κείμενο μετά την ψηφοφορία στο ΕΚ>

2. Η χρηματοδότηση του προγράμματος SYNERGY χορηγείται μόνον αφού εξετασθούν οι τυχόν άλλες δυνατότητες χρηματοδότησης στο πλαίσιο άλλων

κοινοτικών προγραμμάτων, προκειμένου να αποφεύγεται η αλληλοκάλυψη.

(Τροπολογία 3)

Άρθρο 7, παράγραφος 2, πέμπτο εδάφιο

>Αρχικό κείμενο>

Η Επιτροπή μπορεί να επιτρέπει τη συμμετοχή φυσικών και νομικών προσώπων από άλλες χώρες, κρίνοντας κατά περίπτωση εάν τα συγκεκριμένα προγράμματα ή έργα απαιτούν ειδική μορφή βοήθειας η οποία υπάρχει ειδικά στις χώρες αυτές.

>Κείμενο μετά την ψηφοφορία στο ΕΚ>

Για τη διάρκεια των προγραμμάτων που χρηματοδοτούναι από τα διατιθέμενα για τα μέτρα αυτά μέσα, η Επιτροπή μπορεί να επιτρέπει τη συμμετοχή φυσικών και νομικών προσώπων από άλλες χώρες, κρίνοντας κατά περίπτωση εάν τα συγκεκριμένα προγράμματα ή έργα απαιτούν ειδική μορφή βοήθειας η οποία υπάρχει ειδικά στις χώρες αυτές.

(Τροπολογία 4)

Άρθρο 8, παράγραφος 3

>Αρχικό κείμενο>

3. Η Επιτροπή εξετάζει τους διαφόρους τρόπους με τους οποίους είναι δυνατόν να προαχθεί η συγχρηματοδότηση στην οποίαν συμπράττουν το πρόγραμμα SYNERGY, η διμερής συνεργασία των κρατών μελών, τα προγράμματα άλλων διεθνών οργανισμών και άλλα κοινοτικά προγράμματα. Ειδικότερα, η Επιτροπή συμβάλλει στην ενίσχυση του συντονισμού και στη συμπληρωματικότητα μεταξύ των συνεισφορών του SYNERGY και των άλλων κοινοτικών μέσων διεθνούς συνεργασίας στον ενεργειακό τομέα, ώστε να αποφεύγεται η αλληλοκάλυψη. Επίσης, η Επιτροπή μεριμνά ώστε να αποφεύγεται η αλληλοκάλυψη μεταξύ του προγράμματος SYNERGY και άλλων τυχόν προγραμμάτων ή δράσεων άλλων διεθνών οργανισμών στον ενεργειακό τομέα.

>Κείμενο μετά την ψηφοφορία στο ΕΚ>

3. Η Επιτροπή εξετάζει τους διαφόρους τρόπους με τους οποίους είναι δυνατόν να προαχθεί η συγχρηματοδότηση στην οποίαν συμπράττουν το πρόγραμμα SYNERGY, η διμερής συνεργασία των κρατών μελών

και τα προγράμματα άλλων διεθνών οργανισμών. Μεριμνά ώστε να αποφεύγεται η αλληλοκάλυψη μεταξύ του προγράμματος SYNERGY και άλλων τυχόν προγραμμάτων ή δράσεων άλλων διεθνών οργανισμών στον ενεργειακό τομέα. Συμβάλλει επίσης στην ενίσχυση του συντονισμού και στη συμπληρωματικότητα μεταξύ του SYNERGY και άλλων κοινοτικών μέσων διεθνούς συνεργασίας που καλούνται να μετάσχουν στις δράσεις που αναλαμβάνονται υπό την αιγίδα του SYNERGY, ούτως ώστε να αποφεύγεται η αλληλοκάλυψη.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση απόφασης του Συμβουλίου που αφορά τη θέσπιση πολυετούς προγράμματος για την προώθηση της διεθνούς συνεργασίας στον τομέα της ενέργειας (SYNERGY) (COM(97)0550 - C4-0073/98 - 97/0369(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(97)0550 - 97/0369(CNS)),

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 235 της Συνθήκης ΕΚ (C4-0073/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Έρευνας, Τεχνολογικής Ανάπτυξης και Ενέργειας και τη γνωμοδότηση της Επιτροπής Προϋπολογισμών (A4-0322/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο[semigr ]

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 189 Α, παράγραφος 2 της Συνθήκης ΕΚ[semigr ]

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά[semigr ]

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής[semigr ]

5. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή.